ການເຈລະຈາ ເພື່ອຫາທາງຍຸດຕິ ວິກິດການ ໃນຢູເຄຣນ ຈະດຳເນີນຕໍ່ໄປ
ການ​ເຈລະຈາ ຫາທາງຍຸດຕິ ວິກິດການໃນ​ຢູ​ເຄຣນ ​ໄດ້​ສີ້​ນສຸດ​ລົງ​ ໂດຍປາດ​ສະ​ຈາກ​ ການ​ຕົກລົງກັນ ແຕ່​​ໂຄສົກຣັດ​ເຊຍ ກ່າວ​ວ່າ ​ການຫາລືກັນ ຈະດຳເນີນຕໍ່ໄປ.
ການເຈລະຈາ ລະຫວ່າງບັນດາຜູ້ນຳ ຣັດເຊຍ ຝຣັ່ງ ແລະເຢຣະ ມັນກ່ຽວກັບແຜນສັນຕິພາບຂອງຢູເຄຣນ ໄດ້ສີ້ນສຸດລົງໃນຕອນ ເຊົ້າວັນເສົາມື້ນີ້ໂດຍປາດສະຈາກການຕົກລົງກັນ ທີ່ໜັກແໜ້ນ ໃດໆ ແຕ່ໂຄສົກຣັດເຊຍ ກ່າວວ່າ ການເຮັດວຽກ ກ່ຽວກັບແຜນ ດັ່ງກ່າວຍັງດຳເນີນຢູ່ຕໍ່ໄປ ໂຄສົກ Dmitri Peskov ກ່າວວ່າ ປະທານາທິບໍດີຣັດເຊຍ ທ່ານ Vladimir Putin ນາຍົກລັດຖະມົນຕີເຢຍຣະມັນທ່ານນາງ An- gela Merkel ປະທານາທິບໍດີຝຣັ່ງ ທ່ານ Francois Hollande ແລະປະທານາທິບໍດີຢູເຄຣນ ທ່ານ Petro Poroshenko ຈະໂອ້ ລົມສົນທະນາກັນສີ່ຝ່າຍ ໂດຍທາງໂທສະສັບໃນວັນອາທິດອຶ່ນນີ້ ທ່ານ Putin ໄດ້ເປັນເຈົ້າພາບຕ້ອນຮັບ ທ່ານນາງ Markel ແລະ ທ່ານ Hollande ໃນ ການສົນທະນາໂອ້ລົມກັນ ໃນຕອນແລງວັນສຸກວານນີ້ ທີ່ນະຄອນຫລວງມົສກູ ກ່ຽວກັບ ຂໍ້ສະເໜີສັນຕິພາບ ເພື່ອຍຸດຕິການສູ້ລົບເປັນເວລາ 10 ເດືອນທີ່ຜ່ານມາ ໃນການກໍ່ກະ ບົດແບ່ງແຍກດິນແດນທີ່ນິຍົມຣັດເຊຍຢູ່ພາກຕາເວັນອອກຂອງຢູເຄຣນ ບັນດາເຈົ້າໜ້າ ທີ່ຮວມທັງ ທ່ານ Peskov ໄດ້ກ່າວເຖິງການສົນທະນາກັນໃນຕອນແລງວານນີ້ວ່າ “ມີເນື້ອ ຫາສາລະແລະສ້າງສັນ” ແຕ່ບໍ່ໄດ້ໃຫ້ລາຍລະອຽດໃດໆ ທ່ານ Peskov ກ່າວວ່າ “ອີງຕາມຂໍ້ສະເໜີຕ່າງໆ ທີ່ນຳມາໂດຍປະທານາທິບໍດີຝຣັ່ງ ແລະ ນາຍົກລັດຖະມົນຕີເຢຍຣະມັນນັ້ນ ການເຮັດວຽກຮ່ວມກັນຍັງດຳເນີນຢູ່ຕໍ່ໄປ ເພື່ອກະກຽມເອກກະສານ ໃນຄວາມເປັນໄປໄດ້ຂອງການອອກຖະແຫຼງ ການຮ່ວມ ໃນການຈັດຕັ້ງປະ ຕິບັດ ຂໍ້ຕົກລົງນະຄອນ Minsk ເອກກະສານດັ່ງ ກ່າວຈະຮວມທັງຂໍ້ສະເໜີຂອງປະທານາ ທິບໍດີຢູເຄຣນ ” ນອກນັ້ນແລ້ວໃນວັນເສົາມື້ນີ້ ຜູ້ບັນຊາການທະຫານຂອງອົງການເນໂຕ້ ໃນຢູ ໂຣບຕາເວັນ ອອກ ນາຍພົນ Philip Breedlove ກ່າວວ່າ ປະເທດຕາເວັນຕົກ ບໍ່ຄວນທີ່ຈະປະຕິເສດ ເຖິງຄວາມເປັນໄປໄດ້ ຕໍ່ທາງເລືອກດ້ານທະຫານ ໃນຢູເຄຣນ ໃນການຖະແຫຼງຕໍ່ກອງປະຊຸມຄວາມໝັ້ນຄົງ ທີ່ນະຄອນ Munich ນັ້ນ ນາຍພົນ Breedlove ໃຫ້ການສະໜັບສະໜຸນຕໍ່ການສົ່ງອາວຸດໄປໃຫ້ຢູເຄຣນ ແຕ່ບໍ່ໃຫ້ສົ່ງກຳລັງ ທະຫານພາກພື້ນດິນເຂົ້າໄປໃນປະເທດດັ່ງກ່າວ ແຫລ່ງຂ່າວຝຣັ່ງ ກ່າວວ່າ ການເຈລະຈາທັງໝົດຈະແນໃສ່ ການຟຶ້ນຟູຂໍ້ຕົກລົງ ສັນຕິພາບ ທີ່ໄດ້ລົງນາມກັນໃນເດືອນກັນຍາປີກາຍ ຊຶ່ງແຕ່ນັ້ນມາໄດ້ຖືກປະລະໂດຍທັງສອງຝ່າຍ ຫລາຍກວ່ານຶ່ງສ່ວນສີ່ຂອງພວກທີ່ເສຍຊີວິດເກືອບ 5,400 ຄົນ ໃນການກໍ່ກະບົດດັ່ງກ່າວ ແມ່ນເກີດຂື້ນຫລັງຈາກການເຊັນຂໍ້ຕົກລົງ ຢູເຄຣນຢືນຢັດວ່າ ສັນຍາໃໝ່ໃດໆກໍຕາມ ຕ້ອງໃຫ້ຄວາມເຄົາລົບຕໍ່ເຂດແດນໃນ ເວລາທີ່ ມີການຢຸດຍິງກັນເມື່ອເດືອນກັນຍາປີກາຍແລະຈະບໍ່ສາມາດຮວມເອົາດິນແດນທີ່ພວກກະບົດຍຶດເອົາໄປ ຫວ່າງບໍ່ເທົ່າໃດອາທິດຜ່ານມານີ້ ໃນການສູ້ລົບກັນຢ່າງຮ້າຍແຮງນັ້ນ Spokesman Dmitri Peskov said Russian President Vladimir Putin, German Chancellor Angela Merkel, French President Francois Hollande and Ukrainian President Petro Poroshenko will engage in four-way talks by telephone Sunday